cyanic-selkie/wikianc huggingface dataset:
Random House
Lokakuussa 2012 tehdyn sopimuksen mukaan Random House ja Penguin Group yhdistyvät Penguin Random Houseksi. Random Housen omistaa saksalainen Bertelsmann-viestintäyhtymä, Penguinin brittiläinen Pearson-yhtiö. Bertelsmannille tulee uudesta kustantamosta enemmistöosuus, 53 prosenttia. Yhdistyvät yritykset ovat kaksi maailman suurinta englanninkielisen kirjallisuuden julkaisijaa, ja ne julkaisevat yhdessä noin neljänneksen maailman englanninkielisestä kirjallisuudesta. Kauppaan eivät sisälly Bertelsmannin Saksan-toiminnot eikä Pearsonin oppikirjatuotanto.
Frida Maanum
pienoiskuva|Frida Maanum vuonna 2020. Frida Leonhardsen Maanum (s. 16. heinäkuuta 1999) on norjalainen jalkapalloilija. Hän on pelipaikaltaan keskikenttäpelaaja. Hän on pelannut Norjan naisten maajoukkueessa kesäkuun 2023 loppuun mennessä 65 maaottelua ja tehnyt niissä 11 maalia. MM-kilpailuissa 2019 hän tuli Norjan viidestä ottelusta neljässä kentälle vaihtopelaajana. EM-kilpailuissa 2022 hän pelasi avauskokoonpanossa kaksi ottelua ja tuli yhdessä ottelussa vaihdosta kentälle sekä teki yhden Norjan neljästä maalista Pohjois-Irlantia vastaan.
Maanum on edustanut kotimaassaan Lyniä ja vuonna 2017 Stabækia sekä Ruotsissa Linköpingiä. Kesällä 2021 hän siirtyi englantilaisseura Arsenaliin. Hän on pelannut Englannin Superliigassa kahden kauden aikana 43 ottelua ja tehnyt niissä 12 maalia.
Komun rautatieasema
Komulla oli tärkeä rooli Kaukas-yhtiön Pyhäjärvellä vuonna 1953 toimeenpaneman Suomen ensimmäisen suuren traktorisavotan käyttämänä lastauspaikkana.
Aikuislukio
Aikuislukio on oppilaitos, joka antaa lukion tai peruskoulun oppimääriin kuuluvaa opetusta erityisesti aikuisille.
Aikuislukion oppimäärään kuuluu vähintään 44 kurssia. Alle 18-vuotiaana lukion aloittaneen on suoritettava 48 kurssia. Tavallisessa lukiossa kursseja vaaditaan vähintään 75. Aikuislukiossa voi opiskella myös esimerkiksi vain yhtä ainetta, korottaa valmiin yo-tutkinnon arvosanoja tai täydentää tutkintoa. Tällaisista tutkintoon johtamattomista opinnoista peritään yleensä maksu.
Aikuislukion opiskelijan tulee pääsääntöisesti olla vähintään 18-vuotias, mutta lukion rehtori voi erityisistä syistä hyväksyä nuoremmankin opiskelijan. Kaksois- ja kolmoistutkintojen syventävät kurssit joudutaan yleensä käymään aikuislukiolla, koska kyseiseen koulutusmuotoon kuuluvat vain pakolliset 44 (tai 48) kurssia.
Koska aikuislukion oppitunnit pidetään usein illalla, kutsutaan aikuislukiota myös iltalukioksi.
Aikuislukiot Suomessa
Lista aikuislukioista, joista on Wikipedia-artikkeli:
Tunturikallioinen
Tunturikallioinen (Erigeron uniflorus) on asterikasveihin kuuluva tunturikasvi. Tunturikallioinen jaetaan kahteen alalajiin, rusotunturikallioiseen (Erigeron uniflorus subsp. uniflorus) ja villatunturikallioiseen (Erigeron uniflorus subsp. eriocephalus).
Ulkonäkö ja koko
Kasvin korkeus on vain 5–15 senttimetriä. Hennon varren latvassa on yksi mykerö, joka voi olla jopa 3 cm:n läpimittainen. Tunturikallioisen lähilajeja ovat sopulinkallioinen (Erigeron borealis) ja tummakallioinen (Erigeron humilis).
Elinympäristö
Tunturikallioinen kasvaa tunturipaljakalla, varsinkin kosteilla paikoilla.
Levinneisyys
Tunturikallioinen on levinneisyydeltään arktis-alpiininen. Skandinaviassa se kasvaa Kölivuoristossa. Suomen puolelle levinneisyysalue ulottuu vain Enontekiöllä ja Utsjoella.
Synne Skinnes Hansen
pienoiskuva|Synne Skinnes Hansen vuonna 2021. Synne Skinnes Hansen (s. 12. elokuuta 1995) on norjalainen jalkapalloilija. Hän on pelipaikaltaan puolustaja. Hän on pelannut Norjan naisten maajoukkueessa 26. kesäkuuta 2022 mennessä 26 maaottelua. MM-kilpailuissa 2019 hän pääsi kolmessa ottelussa vaihtopelaajana kentälle.
Hansen on edustanut kotimaassaan vuosina 2013–2016 Røaa, vuosina 2017–2019 Lillestrømiä ja vuodesta 2021 Rosenborgia. Tammikuusta 2020 elokuuhun 2021 hän edusti ruotsalaista Linköpingiä.
Störsvik
Störsvik on 268 asukkaan kylä Siuntiossa, lähellä Inkoon kunnanrajaa. Se on kunnan eteläisin, Hangon ja Kirkkonummen välisen kantatien eteläpuolelle ja Pikkalanlahden rannalle rakentunut taajama. Störsvik on erityisen tunnettu Pickala Golf -nimisestä vapaa-ajankeskuksestaan.
Störsvikin läheisyydessä sijaitsee myös Kopparnäs-Störsvikin virkistys- ja luonnonsuojelualue.
Pablo Aguilar
Pablo Aguilar Bermúdez (s. 9. helmikuuta 1989 Granada) on espanjalainen koripalloilija.
Aguilar on tehnyt uransa espanjalaisissa seurajoukkueissa. Hän voitti Eurocupin vuosina 2007 ja 2014 sekä Espanjan mestaruuden vuonna 2007.
Espanjan maajoukkueessa Aguilar voitti Euroopan mestaruuden vuonna 2015 ja EM-pronssia vuonna 2013.
Mika D. Rubanovitsch
Mika D. Rubanovitsch (s. 1967 Helsinki ) on suomalainen tietokirjailija, yritysvalmentaja ja liikkeenjohdon konsultti.
Nimi
Rubanovitschin sukunimi on peräisin hänen isänsä venäläistaustaisesta suvusta. Hänen äitinsä sukujuuret ovat Saksassa ja Ruotsissa. Rubanovitschin nimessään käyttämä D-kirjain, toisen nimen Davidin alkukirjain, on muisto ajalta, jolloin hän asui Yhdysvalloissa, jossa käytäntö oli yleinen.
Ura
Rubanovitsch valmistui Helsingin ruotsinkielisestä kauppakorkeakoulusta runsaassa kahdessa vuodessa, minkä vuoksi hänet noteerattiin lehdissä siihen mennessä nuorimpana suomalaisena armeijan käyneenä ekonomina. Valmistuttuaan 21-vuotiaana hän perusti Sam Inkisen kanssa nuorten menestyjien verkoston The Young Professionals, joka toi heille kummallekin näkyvyyttä. He kertoivat menestyksestään seminaareissa ja olivat keskustelemassa jupeista esimerkiksi Ylen Lauantaisauna-ohjelmassa vuonna 1989. Työuransa hän aloitti Tamrockilla. Oltuaan muun muassa Luhdan, Tiedon, Hotelzon Internationalin ja Pariisissa LetsBuyIt.com -yhtiön palveluksessa hän perusti vuosituhannen alussa oman konsulttiyrityksensä Johtajatiimin. Yritys on jatkoa hänen isoisänsä vuonna 1936 perustamalle yritykselle OY Imperial Sales AB:lle. Rubanovitsch toimii yrityksessään toimitusjohtajana ja myyntivalmentajana.
Kirjat
Rubanovitsch on kirjoittanut vuodesta 2005 lähtien useita kirjoja myynnistä, markkinoinnista ja työelämästä:
Yksityiselämä
Vuonna 2014 Rubanovitsch perusti Facebookiin "Pelastetaan Stocka – Siellä on kaikki" -nimisen ryhmän. Hän keräsi ryhmän keskusteluista 55-sivuisen raportin, jonka hän luovutti Stockmannin johdolle.
Rubanovitsch ja psykiatri Ben Furman ovat serkkuja.
Elsa Turakainen
Alkuvaiheet
Elsa Turakainen syntyi ensimmäisen sorto­kauden aikana Suomen suuri­ruhtinas­kunnan pää­kaupungissa kauppias Oskar Viljam Turakaisen ja Anna Matilda Rosen­bergin perheeseen. Turakainen opiskeli ensin laulun­opettajaksi, mutta isä-Oskarin kehotuksesta hakeutui Suomen Näyttämöopistoon, jossa hän opiskeli 1926–1928. Hän teki 1930-luvulla useita opinto­matkoja Ruotsiin ja Keski-Eurooppaan. Turakainen toimi lisäksi plastiikan opettajana Viipurin Näyttämöopistossa 1930–1933.
Turakaisen näyttelijän­ura alkoi oopperasta Kaarle-kuninkaan metsästys, jossa hän näytteli nimiroolin. Hänen ensimmäinen teatteri­kiinnityksensä oli Viipurin Näyttämö 1928–1934, missä hän saavutti niin sanotun first ladyn aseman. Turakainen näytteli muun muassa Leo Tolstoin näytelmässä Ylös­nousemus, jossa hänellä oli Katinkan rooli. Viipurista hän siirtyi Tampereen Teatteriin kaudeksi 1934–1937.
Bridgetown
Bridgetown on Barbadoksen pääkaupunki. Sen asukasluku oli vuoden 2007 väestönlaskennassa 91 665; vuoden 2010 arvio on noin 94 000 asukasta. Kaupunki on suosittu matkailukohde Länsi-Intian saaristossa.
Elsa Turakainen
Elokuvaura
Turakaisen elo­kuva­ura alkoi sisällis­sotaan sijoittuvasta mykkäelokuvasta Miekan terällä (1928). Hän näytteli ensimmäisen elo­kuva­roolinsa maalais­tyttönä Helsingin Sanomien mukaan ”elävästi, uskottavasti ja koruttoman luontevalla tavalla”. Kymmenen vuoden tauon jälkeen Turakainen esiintyi noin 60 elo­kuvassa suomalaisen elo­kuvan kulta­kaudelta lähtien aina vuoteen 1979.
Turakainen näytteli Aino Suomista kaikissa kuudessa Suomisen perhe -elo­kuvassa. 1940-luvulla yleisö samaisti hänet voimakkaasti Ainon osaan, kuten myös Lasse Pöysti ja Maire Suvanto samaistettiin Suomisen perheen lapsi­hahmoihinsa. Edvin Laineen elo­kuvissa Niskavuoren Aarne ja Niskavuori taistelee Turakainen näyttelee vahvoin vedoin suurtilan vanhaa emäntää Loviisa Niska­vuorta. Elo­kuvassa Opri hän tulkitsi liikunta­kyvytöntä Akvi­liina-kunnia­mummoa, joka on kolmesta kohtalo­toverista kaikkein äkäisin. Suoritus palkittiin Jussi-patsaalla.
Bridgetown
Bridgetownissa on nykyaikainen ja toimiva infrastruktuuri: langattomia internetpalveluita, internetkahviloita ja muutenkin tehokas tietoliikenne, maakaasuverkko ja juomakelpoinen vesijohtovesi. Kaupungin laidalla on suuri Sherbournen kokouskeskus, jossa järjestettiin 1994 YK:n kansainvälinen konferenssi kestävästä kehityksestä pienissä saarivaltioissa.
Elsa Turakainen
Elokuvaura
Eräs Turakaisen kepeistä filmi­rooleista oli elo­kuvassa Pekka ja Pätkä miljonääreinä, jossa hän näytteli leski­rouvaa, kauppa­neuvoksetar Gunilla Lillukkaa, joka viettelee Pätkää. Vahvasti karrikoidut hienosto­rouvat saivat Turakaisesta väkevän tulkitsijansa myös esimerkiksi komedioissa Ruma Elsa (1949) ja Älä nuolase... (1962). Yksi hänen kiitetyimpiä rooli­suorituksiaan oli ärhäkkä naapuri Saariska elo­kuvassa Musta rakkaus (1957). Jack Witikan ohjaamassa Aapeli-filmatisoinnissa Pikku Pietarin piha (1961) Turakainen näytteli Jormalaisten talouden­hoitaja Karoliinaa.
Turakaisen viimeiset elo­kuva­roolit olivat maa­seudun naisia. Laineen Väinö Linna -filmatisoinneissa Täällä Pohjan­tähden alla sekä Akseli ja Elina hänellä oli sivu­osa Leppäsen Hennana. Leppäskän rooli poikkesi merkittävästi Turakaiselle ominaisista hienosto­rouvan rooleista, kuten myös vahvaa murretta puhuva kursailematon Sammal­suon Maija vuoden 1979 elo­kuvassa Ruskan jälkeen. Turakainen itse koki niin suuret kuin pienetkin tyyppi­roolit omikseen, mutta totesi haastattelussa olleensa Suomisen perheen äitinä ”eniten itseään”. Hän painotti myös, että sanomaltaan vakuuttavan käsi­kirjoituksen avulla pienestäkin roolista saa luotua hyvän. Esi­merkkinä hän mainitsi osansa ruhtinattarena elo­kuvasta Kaunis Veera (1950).
Kuunnelmat
Radiossa Turakaisen iki­muistoinen rooli on Hanna Harva­hammas Noita Nokinenä -kuunnelmissa.
Yksityiselämä
Turakaisen avio­puoliso oli näyttelijä Artturi Laakso vuodesta 1935 aina tämän kuolemaan vuonna 1976. Paris­kunnalla oli yksi tytär, vuonna 1936 syntynyt Varpu. Turakainen kävi mielellään teatterissa myös vapaa-aikanaan. Hän viihtyi koti­oloissa ja suorastaan rakasti saunomista. Hänen luonnettaan on kuvailtu valoisaksi.
Bridgetown
Ilmasto
Bridgetownissa on Köppenin ilmastoluokituksen mukaan trooppinen savanni-ilmasto. Vuoden ympäri on kuumaa, syksyllä on sateista ja keväällä kuivaa. Vuoden keskilämpötila on noin 26 °C ja keskimääräinen sademäärä 1 330 millimetriä. Kesäkuu on lämpimin kuukausi. Silloin vuorokauden keskilämpötila on noin 27 °C. Viilein kuukausi on tammikuu, jolloin keskilämpötila on noin 25 °C. Sateisin kuukausi on lokakuu, jolloin sataa keskimäärin noin 180 millimetriä. Maaliskuu puolestaan on kuivin kuukausi. Silloin keskimääräinen sadanta on 40 millimetriä.
Elsa Turakainen
Yksityiselämä
Elsa Turakainen kuoli 87-vuotiaana Helsingissä 7. helmi­kuuta 1992. Hänet on haudattu Hietaniemen hautausmaan uurnalehtoon.
Rypysuo
thumb|upright|Länsi-Puijon alakoulu (2007) Rypysuo eli Länsi-Puijo on pääosin 1970-luvulla rakennettu Kuopion kaupunginosa, joka sijaitsee noin 4–5 kilometrin etäisyydellä keskustasta, Puijon selänteen länsipuolella (luoteissuunnassa torilta nähtynä). Asukkaita alueella on noin 2 600. Rypysuon vanhempi, eteläinen osa Karpalopolun ja Sammalpolun välillä on rakennettu jo 1950- ja 1960-luvuilla ennen Rypysuontien kaaren valmistumista. Asukkaiden iän puolesta Rypysuo on kaupungin keskiarvoa nuorempi, pitkälti suuren lapsiperheiden määrän takia (noin kolmannes asukkaista on alle 15-vuotiaita). Perheiden sijoittumiseen alueelle vaikuttaa osin kaupunginosan asumisen suhteellinen edullisuus verrattuna viereisten Puijonlaakson ja Julkulan hintatasoon.
Liikuntamahdollisuudet ovat kaikkialla alueella yhtä hyvät, mutta osa palveluista on naapurikaupunginosa Julkulan tavoin haettava Puijonlaaksosta.
Niuva–Länsi-Puijo–Rypysuo-suunnittelualueelle on sijoittunut noin 700 työpaikkaa (1.1.2008).
Rypysuontien hevosenkenkä
Alue levittäytyy hevosenkengän muotoisen Rypysuontien ympärille. Sen eteläkärki sijaitsee Puijonlaaksoon vievän tienristeyksen ja Puijon mäkimontun laidassa. Alueen keskellä sijaitsee Länsi-Puijon koulu (alakoulu), jonka vuonna 1978 rakennetun tilapäisrakennuksen tilalle valmistui uusi koulu syksyllä 2007. Uusi koulurakennus maksoi noin 4,8 miljoonaa. Koulua käy noin 200 oppilasta (2016–2017).
Alueelle on muuttanut paljon lapsiperheitä uuden koulun myötä. Uusi koulurakennus ei ollut läpihuutojuttu, sillä koko koulun lakkauttamistakin esitettiin.
Fazle Hasan Abed
Fazle Hasan Abed (27. huhtikuuta 1936 Baniachong, Brittiläinen Intia – 20. joulukuuta 2019 ) oli bangladeshilais-brittiläinen kansalaisaktivisti, jonka perustama BRAC on kasvanut maailman suurimmaksi kansalaisjärjestöksi. Abed on palkittu työstään köyhyyden poistamiseksi muun muassa Maailman ruokapalkinnolla.
Rypysuo
Rypysuontien hevosenkenkä
Noin puoleen väliin asti Rypysuontietä rakennukset ovat pääosin rivi- sekä omakotitaloja. Hevosenkengän länsiosassa sijaitsee tien molemmin puolin noin puolen kilometrin pituudelta kerrostaloja. Rypysuontien länsiosan keskivaiheilla sijaitsevat lähikauppa Sale, Rypysuon asukastupa (Petosen ohella ainoa kaupungin pyörittämä asukastupa, valittiin Pohjois-Savon vuoden 2002 kaupunginosayhdistykseksi ), parturi-kampaamo sekä Kellonsoittaja Pub. Tie päättyy lounaissuunnassa joko keskustaan päin tai Julkulaan vievään risteykseen. Risteyksen laidassa on Niuvan koulu (p. 1923, yhdistettiin Länsi-Puijon kouluun 1993), jossa toimii nykyisin esikoulu ja Länsi-Puijon päiväkoti. Siellä järjesti kansalaisopisto erityisesti lasten liikuntakursseja.
Fazle Hasan Abed
Nuoruus ja opiskelu
Fazle Hasan Abed syntyi vuonna 1936 merkittävään sukuun, sillä hänen äitinisänsä oli Bengalin provinssin ministeri ja hänen isosetänsä Syed Shamsul Huda oli ensimmäinen bengali Bengalin hallintoneuvostossa.
Rypysuo
Rypysuontien hevosenkenkä
Rypysuon ulkoliikuntamahdollisuudet ovat hyvät. Jäälle joko Julkulaan tai Niuvaan on matkaa 500 metriä sekä Puijon mäkimonttuun ja latuverkostoon alle kilometri. Kuopion yliopistolliseen sairaalaan tai yliopistolle matkaa on hieman vähemmän kuin torille, noin 3 kilometriä. Osa alueella asuvien lähipalveluista kuten pankki, kirkko ja kirjasto ovat noin kaksi kilometriä länteen Rypysuosta sijaitsevassa Puijonlaakson kaupunginosassa. Keskustasta nähden katsottuna Rypysuon takana sijaitsee Julkulan kaupunginosa, joka on suosittu pien- ja rivitaloalue.
Fazle Hasan Abed
Nuoruus ja opiskelu
Abed kävi Bangladeshissa Dhaka Collegen, ja sen jälkeen hän opiskeli Glasgow’n yliopistossa laivasuunnittelu. Sitten hän opiskeli vielä laskentatoimea Chartered Institute of Management Accountantsissa, mistä hän valmistui vuonna 1962.
Rypysuo
Triviaa
Kuopiolainen rap-artisti OG Ikonen vietti lapsuutensa Rypysuolla ja on tehnyt Rypysuota käsittelevän kappaleen "Takas Rypysuolle". Kappaleella Ikonen käsittelee lapsuuttaan Rypysuolla. Kappale piirtää tylyn kuvan siitä millaista elämä voi pahimmillaan olla syrjäytyneiden ihmisten hallitsemalla kaupungin vuokratalo-alueella.
Ferrari (sukunimi)
Ferrari on muun muassa seuraavien henkilöiden sukunimi:
Fazle Hasan Abed
Shellistä kansalaisjärjestöjohtajaksi
Abed palasi Bangladeshiin vuonna 1969 saatuaan paikan Chittagongista Shell Oil Companyltä. Hän nousi kahdessa vuodessa laskentatoimen osaston johtoon, mutta vuosina 1970–1971 hänen, kuten monen muunkin banglashilaisen, elämä muuttui. Ensin Bholan sykloni tappoi tuhansia ja raunioitti maataloutta ja sitten alkoi yhdeksän kuukautta kestänyt itsenäisyyssota.
Uhripuu
pienoiskuva|Vanha uhripuu [[Yläsäiniö|Yläsäiniön kylässä Viipurin maalaiskunnassa 1910–1920-luvulla. |alt=]]Uhripuu tai Pitämyspuu (muita nimityksiä aljopuu, lyylityspuu, pihapuu, kartanopuu ja elättipuu ) on niin Länsi- kuin Itä-Suomessa pihapirissä ollut uhripaikka. Länsi-Suomessa uhrattiin yleensä esivanhemmille eli vainajille, Itä-Suomessa puolestaan uhrattiin maan haltialle tai luonnon elinvoimaa ylläpitäville jumalille. Suomessa ja Virossa uhripuita oli usein pyhissä lehdoissa. Usein pihapuut ovat olleet pyhiä. Uhripuuperinne tunnetaan myös muiden itämerensuomalaisten ja volgansuomalaisten kansojen keskuudessa.
Uhripuille annettiin tyypillisesti säännöllinen uhri. Syksyllä kekrin ja sadonkorjuun aikaan puun juurelle kannettiin ensimmäiset jyvät tai kun lehmä alkoi lypsää alkukesästä, annettiin puulle ensimmäiset maitopisarat. Uhrieläimen, yleensä lampaan lihat syötiin itse, mutta sen luut vietiin puun alle. Pitämyspuita oli tavallista muistaa myös eri vuodenaikoina ajankohdan tuoreilla ruuilla. Niille saatettiin uhrata myös ongelmatilanteissa, esimerkiksi lehmän sairastuessa.
Fazle Hasan Abed
Shellistä kansalaisjärjestöjohtajaksi
Abed on toiminut vuodesta 1972 asti BRAC:n puheenjohtajana, ja vuosina 1972–2001 hän oli myös järjestön toiminnanjohtaja. Tuona aikana BRAC on kasvanut maailman suurimmaksi kansalaisjärjestöksi. Sillä on toimintaa ympäri maailmaa. Abed on itse kertonut olevansa ylpeä BRAC:n tekemästä työstä Bangladeshin lapsikuolleisuuden vähentämiseksi. Lapsikuolleisuus puoliintui 1980-luvulla. Vuosina 1986–1990 puolestaan rokotettujen bangladeshilaislasten määrä nousi 2 prosentista 70 prosenttiin. BRAC on lisäksi tukenut muun muassa naisten työllistymistä maanviljelyn ja mikroyrittäjyyden avulla.
Uhripuu
Uhripuuna saattoi olla niin havu- kuin lehtipuukin. Lehtipuut yhdistettiin usein elämään ja havupuut kuolemaan. Usein uhripuiksi mainittuja puita ovat olleet kuusi, koivu ja pihlaja. Pitämyspuun oksan katkeaminen katsottiin usein kuoleman enteeksi ja sen kaatuminen kertoi talon häviöstä. Uhripuiden kaatamista vältettiin, koska uskottiin puun kiroavan kaatajan mielisairaaksi tai raajarikoksi.
Fazle Hasan Abed
Shellistä kansalaisjärjestöjohtajaksi
Abed on toiminut BRAC:n lisäksi useissa muissa järjestöissä. Hän toimi 1982–1986 bangladeshilaisen BIDS-tutkimuslaitoksen johtokunnassa, vuosina 1987–1990 South Asia Partnershipin puheenjohtajana, 1986–1991 Maailmanpankin kansalaisjärjestökomiteassa, 1998–2004 Sussexin yliopiston kehitysmaatutkimuksen instituutin hallintoneuvostossa ja 1999–2006 International Rice Research Instituten hallintoneuvostossa. Vuodesta 1994 Abed on ollut dhakalaisen Centre for Policy Dialoguen johtokunnassa, vuodesta 2001 BRAC-yliopiston sekä BRAC-pankin johtokunnan puheenjohtajana.
Birminghamin kaupungin sinfoniaorkesteri
thumb|Birminghamin kaupungin sinfoniaorkesterin konserttisali. Birminghamin kaupungin sinfoniaorkesteri (, CBSO) on Birminghamissa, Englannissa toimiva sinfoniaorkesteri. Se perustettiin vuonna 1920 nimellä Birminghamin kaupungin orkesteri.
Uhripuu
Historia
pienoiskuva|[[Marit|Marien Semyk-juhla vuonna 2002. Pappi siunaa uhripuun juurelle kerätyt ruoat ja juomat. |alt=|vasen|200x200px]] Puihin liittyvä uhrikäytäntö tunnettiin vielä 1900-luvun alussa Itä-Suomessa. Kirkollisissa asiakirjoissa 1600- ja 1700-luvuilla pitämyspuista kirjoitetaan paheksuvasti ja niiden kaatamisista mainitaan. 1700-luvulta on säilynyt useita lähteitä joissa kerrotaan uhripuiden järjestelmällisestä hävittämisestä. Esimerkiksi toukokuussa 1746 Rantasalmen piispantarkastuksen yhteydessä annetussa tiedonannossa kerrotaan, että muutamilla miehille maksettiin palkkaa, jotta he kaataisivat talojen piirissä kasvavat uhripuut.
Fazle Hasan Abed
Tunnustukset ja merkitys
Abed sai monia tunnustuksia työstään Bangladeshissa ja BRAC:ssa. Kuningatar Elisabet II aateloi hänet vuonna 2010 taistelustaan köyhyyden vastaisessa työssä. Hänestä tuli Pyhän Mikaelin ja Pyhän Yrjön ritarikunnan ritarikomentaja.
Manoel Antônio de Paiva
Manoel Antônio de Paiva (Payva; 25. huhtikuuta 1873 – 19. toukokuuta 1937) oli brasilialainen roomalaiskatolinen piispa. Hänet vihittiin papiksi 15. marraskuuta 1896 ja nimitettiin Ilhéusin hiippakunnan johtoon 15. maaliskuuta 1915. Piispaksi vihkiminen seurasi 18. heinäkuuta. Pääkonsekraattorina toimi Giuseppe Aversa, jota avustivat Agostinho Francisco Benassi ja Manoel da Silva Gomes. De Paiva asetettiin virkaansa 8. elokuuta. Hän sai 2. huhtikuuta 1929 nimityksen Garanhunsin piispaksi, jona hän toimi, kunnes kuoli 64-vuotiaana virassa.
Uhripuu
Historia
Vielä vuonna 1827 Karjalan eteläisimmillä metsäseuduilla uhrikuusia oli vielä jokaisella talolla. Helsingin Laajasalon Yliskylässä on tiettävästi ainoa pääkaupunkiseudulla säilynyt pyhä uhripuu. Se on alun perin sijainnut paikallisen talon pihassa, mutta on nykyään kerrostalojen ympäröimä.
Aker
Aker voi tarkoittaa seuraavia:
Uhripuu
Tapionpöytä
Myös tapionpöydilä on merkittävä asema suomalaisessa muinaisuskossa, ja niille on viety uhreja metsän kuninkaalle Tapiolle. Tutkija Martti Haavion mukaan tapionpöytä saattoi myös olla hyvin matala ja leveä kataja. Myös Sakari Paulaharjun mukaan tapionpöytää on pidetty perinteisenä metsänhaltijan palvontapaikkana, jolle asetettiin metsälle annettavia lahjoja. Puolestaan Uno Harva on kirjoittanut, että linnustettaessa sille voitiin viedä ensimmäiseksi saatu lintu, joka keitettiin höyhenineen. Haavio on todennut, että puille voitiin viedä myös varsoneen tamman jälkeiset, jotta varsa osaisi aina palata kotiinsa.
Fazle Hasan Abed
Tunnustukset ja merkitys
Hän sai vuonna 2015 Maailman ruokapalkinnon, ja palkintoperusteluissa BRAC:n sanotaan pelastaneen lähes 150 miljoonaa äärimmäisestä köyhyydestä. Fortune-lehti nosti hänet vuonna 2017 maailman 37:nneksi merkittäväksi johtajaksi. Lehden mukaan BRAC on mikrolainoittanut 1,6 miljardia dollaria yli viidelle miljoonalle bangladeshilaiselle. Abed on palkittu lisäksi muun muassa Yhdistyneiden kansakuntien kehitysohjelman jakamalla palkinnolla ja Olof Palme -palkinnolla.
Birminghamin kaupungin sinfoniaorkesteri
Edward Elgar johti Birminghamin kaupungin sinfoniaorkesterin ensimmäisen konsertin syyskuussa 1920. Orkesteri nousi kuuluisuuteen 1980-luvulla Simon Rattlen johdolla. Vuosina 1998–2008 orkesterin ylikapellimestarina toimi suomalainen Sakari Oramo. Orkesteri on tehnyt levytyksiä EMI:lle, Warner Classicsille ja useille pienemmille yhtiöille.
Orkesteri soittaa noin sata konserttia vuodessa.
Tiedotusoppi
Tiedotusoppi on yhteiskuntatieteiden alaan kuuluva tieteenala, joka tutkii tiedonvälitystä, varsinkin joukkotiedotusta. Tiedotusopin juuret ovat 1800–1900-luvun vaihteen Saksassa, jossa alettiin tutkia lehdistöä. Sen jälkeen tiedotusoppia kehitettiin etenkin Yhdysvalloissa 1920-luvulta alkaen, ja tutkimuksen painopiste oli sosiologinen. Varhaisiin tunnettuihin tutkijoihin kuuluvat Paul Lazarsfeld, Theodor W. Adorno ja Herbert Marcuse.
Borgbyträsket
Borgbyträsket on pieni järvi Pohjan kirkonkylän pohjoispuolella Raaseporissa Länsi-Uudellamaalla. Se kuuluu Fiskarsinjoen valuma-alueeseen. Seututie 104 kulkee Borgbyträsketin länsipuolitse. Järven eteläpuolella, sen ja Pohjanpitäjänlahden välistä, kulkevat Seututie 111 ja Rantarata Helsingistä Turkuun.
Borgbyträsket on Fiskarsinjoen eteläisin allas reitillä Seljänalasen järvestä Suomenlahteen kuuluvaan Pohjanpitäjänlahteen. Se on muodoltaan pitkulainen ja vesi on lievästi savisameaa. Kasvillisuus on melko runsasta. Borgbyträsketin laaksossa on maisemallisesti merkittäviä avo- ja tervaleppäluhtia. Järven itäpuolitse on kulkenut kapearaiteinen rautatie, jonka linjalla on nykyisin maantie.
Seljänalanen (41 mpy) → Anskunjoki → Finnsjön → Kvarnbyån → Degersjön (19 mpy) → Fiskarsinjoki → Borgbyträsket → Suomenlahti.
Jerónimo Thomé da Silva
Jerónimo Thomé da Silva (12. kesäkuuta 1849 Sobral – 19. helmikuuta 1924) oli brasilialainen roomalaiskatolinen arkkipiispa. Hänet vihittiin 25. toukokuuta 1872 diakoniksi ja 21. joulukuuta 1872 papiksi Olindan hiippakuntaan. Hänet nimitettiin 26. kesäkuuta 1890 Belém do Parán piispaksi, ja piispaksi vihkiminen seurasi 26. lokakuuta. Pääkonsekraattorina toimi Mariano Rampolla del Tindaro, jota avustivat Antônio de Macedo Costa ja Domenico Ferrata.
Thomé da Silva sai 12. syyskuuta 1893 nimityksen São Salvador da Bahian arkkipiispaksi, jonka virkaan hänet asetettiin 28. helmikuuta 1894. Hän kuoli 74-vuotiaana virassa.
S&P Global Ratings
S&P Global Ratings (ennen Standard & Poor’s) on S&P Globaliin kuuluva luottoluokitusyksikkö, joka analysoi osakkeita ja joukkovelkakirjoja. Se kuuluu Moody’sin ja Fitch Ratingsin ohella alan kärkikolmikkoon. Yhtiö tunnetaan osakeindekseistään, joita ovat australialainen S&P 200-, kanadalainen S&P/TSX- ja italialainen S&P/MIB-osakeindeksi.
Luottoluokitus
S&P Global Ratings on luottoluokittaja, joka luottoluokittelee yksityisiä ja julkisia yrityksiä sekä valtioita. Se on yksi harvoista luokittajista, jotka Yhdysvaltain rahoitustarkastus eli SEC on hyväksynyt luottoluokittajaksi (Nationally Recognized Statistical Rating Organization).
Pitkän aikavälin luokitus
Sijoituskelpoiset
Jumalainen näytelmä
pienoiskuva|Comencia la Comedia, 1472 pienoiskuva|Domenico di Michelinon freskossa [[Dante pitelee teostaan Jumalainen näytelmä (1465). Hän seisoo kiirastulen seitsenpenkereisen vuoren ja Firenzen kaupungin välissä sekä osoittaa Helvetin sisäänkäyntiä, jossa syntisiä johdatetaan alas helvetin eri tasoille. Kiirastulen vuoren päällä seisovat Aatami ja Eeva maanpäällisessä paratiisissa. Heidän yläpuolellaan Aurinko ja Kuu edustavat taivaallista paratiisia. Fresko viittaa myös itseensä, sillä kuvassa näkyy Firenzen katedraali, johon fresko on maalattu.]]
Jumalainen näytelmä on italialaisen Dante Alighierin 1300-luvulla italiaksi kirjoittama runoelma. Danten kirjallisen uran pääteos on kolmiosainen näkymatka tuonpuoleiseen. Se kertoo Danten tekemästä matkasta Helvetin ja Kiirastulen kautta Taivaaseen.
Dante oli firenzeläinen poliitikko, joka joutui vastakkaisen puolueen (mustien guelfien) valtaannousun myötä maanpakoon 1301. Jumalainen näytelmä on kirjoitettu kokonaan tuon maanpaon aikana. Dante alkoi kirjoittaa teosta 1308 ja se valmistui 1321. Dante kuoli hyvin pian runoelman valmistumisen jälkeen vielä samana vuonna.
Dante itse on antanut Jumalaiselle näytelmälle neljä tulkinnan tasoa. Runoa voidaan tulkita kirjaimellisesti, allegorisesti, anagogisesti sekä moraalisesti. Nämä samat neljä tulkinnan tasoa muodostavat myös keskiaikaisen Raamatun tulkinnan metodin, Quadrigan. Allegorisesti Danten matka voidaan nähdä omana tienä puhdistumiseen, synnistä täydellisyyteen. Toisaalta se kertoo aikansa yhteiskunnan moraalisesta rappiosta, luokitellen syntejä ja hyveitä niiden rangaistavuuden perusteella. Anagoginen tulkinta runosta esittää sen edustavan todellista, uskonnollista järjestystä tuonpuoleisessa. Toisaalta kirjaimellisesti voidaan lukea Danten matka osana matkakirjallisuutta, ilman muita merkityksiä. Kuitenkin runon päähenkilö Dante tulisi muistaa erottaa runon kirjoittaneesta Dantesta. Kyseessä on kuvitteellinen näkymatka, jonka päähenkilö on myös kuvitteellinen. Päähenkilö edustaa jokaista ihmistä matkalla tietoisuuteen hyveistä ja paheista.
Dante ihaili suuresti antiikin kreikkalaista ja roomalaista kulttuuria. Tämä on havaittavissa erityisesti Infernossa, jonne Dante on sijoittanut runsaasti antiikin myyttisiä hahmoja. Antiikin hahmot ovat, muutamaa poikkeusta lukuun ottamatta, vahtimassa syntisten rangaistusten toimeenpanoa.
Mangostani
pienoiskuva|vasen|Mangostanipuu. pienoiskuva|vasen|Mangostanin hedelmiä. Lohkaistussa hedelmässä näkyy syötävä valkea siemenvaippa.
Jumalainen näytelmä
Rakenne
Jumalainen näytelmä koostuu kolmesta osasta: Inferno (helvetti), Purgatorio (kiirastuli) ja Paradiso (paratiisi). Ensimmäinen osa, Inferno, on näistä kolmesta tunnetuin. Jumalaisen näytelmän lukusymboliikka on keskiaikaiseen tyyliin merkityksellistä. Runoteoksen jokainen osa käsittää 33 laulua, mutta Infernoon kuuluu myös ns. aloituslaulu. Kolme on kristillisessä lukusymboliikassa merkittävä luku, sillä se edustaa pyhää kolminaisuutta ja on siten taivaallinen luku. Kymmenen puolestaan edustaa täydellisyyttä. Läpi Jumalaisen näytelmän toistuu lukujen jako kolmeen ja kymmeneen. Laulujen puolesta teos koostuu luvuista 33 + 33 + 33 + 1 muodostaen luvun sata (10 × 10). Helvetti, kiirastuli ja taivas sisältävät kukin yhdeksän piiriä sekä yhden ”lisäkerrostuman”. Infernossa on yhdeksän piirin lisäksi pelkureiden alue heti portin jälkeen. Kiirastulessa on kaksi pengertä ja seitsemän piiriä sekä niiden lisäksi maan päällinen paratiisi. Paradiso puolestaan jakaantuu yhdeksään taivaaseen jättäen taivaan keskelle Jumalan kymmenenneksi kerrostumaksi.
Mangostani
Mangostani eli punamangostani (Garcinia mangostana) on Kaakkois-Aasiassa kasvava ainavihanta puu, jonka hedelmä on syötävä.
Jumalainen näytelmä
Rakenne
Dante kehitti runoelmaansa varten kokonaan uuden runomitan, tertsiinin. Siinä yhdessä säkeistössä on kolme säettä, joista jokaisessa on yksitoista tavua. Jokaisen säkeistön ensimmäinen ja kolmas säe on loppusoinnullinen seuraavan säkeistön toisen säkeen kanssa. Rakenne on siten loppusoinnuissa muotoa aba, bcb, cdc, ded ja niin edelleen. Tavujen määrä kussakin tertsiinissä on 33, sama kuin laulujen määrä kussakin osassa johdantoa lukuun ottamatta. Koska myös osia runoelmassa on kolme (Helvetti, Kiirastuli, Paratiisi), Pyhää kolminaisuutta vastaava luku kolme esiintyy rakenteessa lukuisia kertoja.
Eino Leino suomensi runoelman vuonna 1912. Leino kertoo aloittaneensa suomennostyön loppusointuja käyttäen, mutta luopuneen tästä saadakseen tekstin paremmin alkuperäisiä sisältöjä vastaavaksi. Leinon suomennoksen kolme ensimmäistä säkeistöä ovat:
Mangostani
Mangostanin hedelmien säilyvyys on huono. Ostettaessa hedelmän kuoren tulee tuntua puristettaessa hieman pehmeältä.
Tuoreen hedelmän punaruskeasta kuoresta irtoaa viininpunaista väriä, joka ei irtoa vaatteista. Syötävän osan muodostavat hedelmän sisältä löytyvät mehukkaat valkoiset siemenvaipat, joiden maku muistuttaa hieman persikkaa happamanmakealla vivahteella. Suurimpien lohkojen sisällä on suurehko siemen.
Jumalainen näytelmä
Rakenne
Elina Vaaran uudempi suomennos ilmaisee saman seuraavasti:
Helvetti
Tarina alkaa unenomaisesti, kun Dante eksyy Kiirastorstain iltana synkkään metsään, eikä ymmärrä, miten hän on sinne joutunut. Metsä edustaa tietämättömyyttä ja järjen valon täydellistä sammumista. Metsässä Dante kohtaa kolme petoa: suden, pantterin ja leijonan. Pedot edustavat kolmea synnin eri tyyppiä, hillittömyyttä, väkivaltaa ja vihamielisyyttä. Harhailtuaan metsässä vuorokauden verran, hän tapaa esikuvansa runoilijamestari Vergiliuksen. Vergilius kertoo, että ainoa tie petojen ohi oikealle tielle kulkee vaikeasti helvetin ja kiirastulen kautta. Hän tarjoutuu Dantelle oppaaksi. Danten matka helvetissä kulkee sen eri tasojen eli piirien halki. Aina vain syvemmälle edettäessä vastaan tulee yhä paatuneempia syntisiä, jotka kärsivät toinen toistaan kauheampia rangaistuksia.
Varsinaisen helvetin piirejä on yhdeksän, joista kolme jakautuu useampaan osastoon. Helvetin piireissä ja osastoissa sielut kärsivät syntinsä mukaisesta rangaistuksesta. Helvetin piirit ja niihin johtavat synnit ovat seuraavat:
1. piiri (limbo): kastamattomat ja ennen Kristuksen syntymää eläneet hyveelliset ihmiset. Tässä suhteellisen miellyttävässä paikassa asuvien syntisten ainoa synti on perisynti. Tänne on sijoitettu muun muassa antiikin ajan todellisia ja myyttisiä sankareita, kirjailijoita, filosofeja ja tiedemiehiä. Täällä olivat myös Vanhan testamentin ajan pyhät ennen kuin Jeesus nouti heidät pois. Heidän rangaistuksensa on ainoastaan ikuinen Jumalan rakkauden kaipuu. Täällä on myös Vergiliuksen vakituinen paikka.
2. piiri: himo, synnillinen rakkaus. Lihalliselle himolleen antautuneet ovat hirmumyrskyn riepoteltavina. He pörräävät toistensa ympärillä saamatta nauttia rakkaudesta. Tässä piirissä Dante kohtaa muun muassa Kleopatran ja Didon.
Marcus Collin
Gustaf Marcus Collin (18. marraskuuta 1882 Helsinki – 22. syyskuuta 1966 Kauniainen) oli suomalainen taidemaalari, kuvittaja ja professori.
Jumalainen näytelmä
Helvetti
3. piiri: ahmatit. He makaavat limaisessa mudassa ja ulvovat kuin koirat, samalla kun ikuinen rankkasade piiskaa heitä ja he kääntyilevät puolelta toiselle yrittäessään suojella itseään siltä. Helvetin vahtikoira Kerberos ahdistelee heitä ja vartioi piiriä.
Marcus Collin
Collin sai taidekoulutusta niukasti. Hän opiskeli Suomen Taideyhdistyksen piirustuskoulussa vuosina 1903–1904 ja Helsingin yliopiston piirustussalissa 1904–1905. Hän toimi myös jonkin aikaa opettajana, muun muassa Suomen Taideyhdistyksen piirustuskoulussa 1920-luvulla. Hän teki ensimmäisen matkansa Ranskaan vuosina 1905–1906 ja maalasi siellä Pariisi-aiheisia pastelleja. Näyttelydebyyttinsä taidemaalarina Marcus Collin teki Suomen taiteilijain näyttelyssä vuonna 1907.
Collin käytti taiteilijanimessään C-kirjainta, vaikka oikeasti sukunimi kirjoitettiin K:lla. Collin syntyi virkamiesperheeseen. Ennen taideopintojaan hän suoritti alustavan oikeustutkinnon vuonna 1902. Hänen isänsä oli Karl Gustav Kollin ja äitinsä Emilia Charlotta Stenman. Hän avioitui taidemaalari Eva Helena Törnwallin kanssa.
Jumalainen näytelmä
Helvetti
4. piiri: saiturit ja tuhlaajat. Täällä kadotetut vyöryttävät valtavia kuormia toisiinsa törmäillen ja toisiaan soimaten. Piirin vartijana toimii Pluto.
Goatlord
Goatlord on norjalaisen black metal -yhtyeen Darkthronen seitsemäs studioalbumi, joka oli alun perin äänitetty vuosina 1990 ja 1991, Soulside Journeyn ja A Blaze in the Northern Skyn välisenä aikana. Albumin lauluosuudet äänitti Fenriz vasta vuonna 1996. Syynä levyn alkuperäiseen julkaisemattomuuteen oli Darkthronen muutos death metallista black metalliin. Hieman progressiivisemman ja jazzahtavamman Goatlordin sijaan yhtye julkaisi jo edellä mainitun A Blaze in the Northern Skyn, paljolti yksinkertaisemman albumin.
Jumalainen näytelmä
Helvetti
5. piiri: vihaiset ja kaunaiset. Vihaan sortuneet tappelevat rajusti keskenään sakean usvan peittämällä suolla; kaunaiset makaavat suon pohjassa mumisten itsekseen kaunaansa, mistä nousee kuplia pinnalle. Suo kantaa nimeä Styx.
Marcus Collin
Collinin taiteellisena läpimurtona on pidetty teoksia Hautajaiset Kökarissa ja Sunnuntai satamassa, jotka hän maalasi Lounais-Suomen saaristossa kesällä 1914. Suomalaista ekspressionismia edustava Marraskuun ryhmä perustettiin 1910-luvun lopulla, ja Marcus Collin oli sen kantavia jäseniä. Ryhmän vaikutus tulee esiin hänen teoksissaan.
Goatlord
Albumin taustalauluja hoitaa myös edellisellä levyllä kuultu Satyr, joka tunnetaan paremmin Satyriconin pääjäsenenä.
Jumalainen näytelmä
Helvetti
Piirit 1–5 ovat niin sanottua ylempää helvettiä ja edustavat hillittömyyden syntejä. Styxin toisella rannalla kohoaa Diten kaupungin muurit ja alkaa keskihelvetti. Siellä rangaistaan väkivallan synneistä.
Marcus Collin
Marcus Collin ja Eva Törnwall-Collin tekivät 1930-luvulla Karjalaan suuntautuneita matkoja, jotka vaikuttivat Collinin taiteeseen. Taiteilijapariskunta kävi muun muassa Lunkulansaaressa, Raivolassa, Valamon luostarissa sekä Konevitsan luostarissa. Matkan myötä syntyi värikkäitä teoksia, jotka kuvasivat karjalaisaiheita. Ortodoksista jumalanpalvelusta Raivolassa kuvaava Kreikkalaiskatolinen jumalanpalvelus (1935–1936) sai aikalaiskriitikoilta paljon huomioita, kun se esitettiin keväällä 1937 Bäcksbackan taidesalongissa pidetyssä Collinin yksityisnäyttelyssä.
Jumalainen näytelmä
Helvetti
7. piiri: väkivaltaa käyttäneet.
Seitsemännen piirin jälkeen Dante ja Vergilius laskeutuvat alimpaan helvettiin Geryon-pedon kyydittäminä. Alimman helvetin synnit ovat pahantahtoisia.
8. piiri eli Malebolge (”pahat kuilut”): vilpilliset.
9. piiri eli Kokytos: petturit.
Helvetin pohjalla runoilijat kohtaavat Saatanan eli Luciferin. Hänen rinnallaan ihmiset ovat kuin muurahaisia. Saatana on rintaansa myöten jäätynyt Kolkytoksen ikijäähän, ja hän paiskoo siivillään tuulta kuin tuulimylly. Samalla hän suree omaa tilaansa itkien verisiä kyyneleitä ja louskuttaa kolmessa suussaan kahta valtiollista ja yhtä hengellistä pettäjää: Julius Caesarin surmaajia Cassiusta ja Brutusta sekä Juudas Iskariotia. Juudas Iskariotin rangaistus on kaikkein pahin. Hänen päänsä on Saatanan suussa ja jalat ulkopuolella. Päästäkseen pois helvetistä runoilijoiden täytyy laskeutua pitkin Saatanan karvaista ruumista. Yhtäkkiä helvetin maailma kääntyy ylösalaisin ja laskeutuminen muuttuu kiipeämiseksi. Lopulta Dante ja Vergilius pääsevät maan pinnalle ja näkevät jälleen tähdet.
Kiirastuli
Dante kuvaa kiirastulen vuoreksi, joka on muodostettu helvetin kaivamisesta saadusta maasta. Se sijaitsee saarella, joka on eteläisen pallonpuoliskon ainoa maa. Ennen varsinaisen kiirastulen porttia vuoren juurella on kaksi pengertä. Vuoren huipulla on maallinen paratiisi. Kiirastulen piirit ja niihin joutuvat syntiset ovat:
1. penger: parannuksenteon viime hetkeen jättäneet 2. penger: väkivaltaisesti kuolleet ja syntejään vasta viime hetkellä katuneet, esirukousta tarvitsevat Kiirastulen portti 1. piiri: ylpeät 2. piiri: kateelliset 3. piiri: vihaiset 4. piiri: laiskat, hitaat hyvään 5. piiri: ahneet, tuhlaajat 6. piiri: ahmatit 7. piiri: aistilliset (hekuma ja luonnonvastainen rakkaus) Maallinen paratiisi: paluu synnittömään viattomuuteen, valmistautuminen taivaaseen nousuun
Paratiisi
1. Kuun taivas: urhoollisuuden puute, lupauksensa vastustelematta väkivallan vuoksi rikkoneet 2. Merkuriuksen taivas: oikeamielisyyden puute, hyvin mainetta ja kunniaa saavuttaakseen toimineet 3. Venuksen taivas: kohtuullisuuden puute 4. Auringon taivas: viisaat 5. Marsin taivas: urhoollisuus, uskon puolesta taistelleet 6. Jupiterin taivas: oikeamieliset hallitsijat 7. Saturnuksen taivas: kohtuullisuus, mietiskelijät 8. Kiintotähtien taivas: voitokas kirkko 9. Primum mobile: enkelien yhdeksän piiriä Jumalan ympärillä 10. Empyrean: Jumala ja uskovat kuin ruusun terälehdet
Esikuvana Muhammedin taivasmatka
thumb|Dante kohtaa Muhammedin Helvetissä. Jumalaisella näytelmällä on yhtäläisyyksiä Ibn Hishamin 800-luvulla kertomaan tarinaan Muhammedin taivasmatkasta, joka oli orientalisti Ignaz Goldziherin mukaan Persian zarathustralaisesta perinteestä saatu kertomus. Yhtäläisyyksiä ovat nousu taivaaseen kerros kerrokselta matkaoppaan, enkeli Gabrielin tai Vergiliuksen ohjatessa ja avustaessa. Retkeilijä kohtaa syntisiä, jotka on tuomittu tekojensa mukaan erilaisiin syntiä vastaaviin rangaistuksiin. Retkeilijä esittää syntisille kysymyksiä, ja nämä kertovat kohtalostaan. Ylimmässä taivaassa Dante kohtaa rakastettunsa Beatricen, Muhammed taas rakastettunsa Zaynabin, josta kerrotaan myös Koraanissa.
Ibn Hishamin tarina sai lisää sisältöä ja levisi islamilaisessa maailmassa, kun siitä oli 1000-luvulla tehty laajempi versio tuntemattoman tekijän kirjassa Kitab al Miraj. Kirja päätyi eurooppalaisten käsiin al-Andalusin takaisinvalloituksen myötä. Bonaventura Sienalainen käänsi sen latinaksi vuonna 1264 (Liber Scalae Machometi). Myöhemmin se käännettiin espanjaksi ja vulgaariranskaksi. Yhtäläisyydet todistavat siitä, että Muhammedin taivasmatka oli virikkeenä Danten runoelmaan.
Danten runoelmassa esiintyvät myös Muhammed ja šiilaisuuden merkkihahmo Ali ibn Abi Talib. Heidät Dante löytää alimmasta Helvetistä riidankylväjien osastolta.
Suomennos
Johanna Mälkki esittää väitöstutkimuksessa Mitä etevin runoteos toivomuksen teoksen ajatussisältöä avaavasta suorasanaisesta käännöksestä. Leinon suomennos on ylätyylinen ja Vaaran käännös kieleltään vanhahtava. Otavan vuonna 1967 julkaisema pokkariversio vuoden 1912 painoksesta sisältää myös selitysliitteen.
Berlaymont
Berlaymont on Belgian pääkaupungissa Brysselissä sijaitseva Euroopan komission päärakennus. Komissiolla on Berlaymontin lisäksi kymmeniä muita rakennuksia.
Historia
Vuonna 1960 Belgian valtio osti maata Brysselin keskustasta rakentaakseen Euroopan komission majoittamista varten rakennuksen. Rakennuksen suunnittelivat arkkitehdit Lucien de Vestel, Jean Gilson, André Polak ja Jean Polak. He suunnittelivat rakennuksesta ristin muotoisen. Rakennuksen pinta-alan oli suunniteltu olevan 240 000 m², jolloin rakennukseen olisi mahtunut työskentelemään jopa 3 000 virkamiestä.
Berlaymontia rakennettiin vuodesta 1963 vuoteen 1969.
Jean Tirole
thumb|Jean Tirole Jean Marcel Tirole (s. 9. elokuuta 1953 Troyes, Ranska) on ranskalainen taloustieteen professori. Tirole toimi professorina yhdysvaltalaisessa Massachusetts Institute of Technologyssa (MIT) ennen siirtymistään Toulouse School of Economics (TSE) -yliopistoon vuonna 1991. Tirole sai vuonna 2014 Nobelin taloustieteen palkinnon määräävää markkina-asemaa ja sääntelyä koskevasta tutkimuksestaan. Vuonna 1993 Tirole palkittiin suomalaisella Yrjö Jahnssonin säätiön palkinnolla.
Berlaymont
Evakuoinnit
Vuonna 1991 koko Berlaymont-rakennus evakuoitiin havaitun asbestin vuoksi. Asbestinpoisto kävi hyvin kalliiksi Belgian valtiolle. Lopulta vuonna 2004 työt valmistuivat ja komissio pääsi vihdoinkin majoittumaan uudelleen rakennukseen. Rakennus myytiin komissiolle 21. lokakuuta 2004.
Jean Tirole
Suomen Pankin pääjohtaja Erkki Liikanen pitää Tirolen teosta Economics for the Common Good (2017) yhtenä vuoden tärkeimmistä talouskirjoista. Tirole kertoo kirjassaan Liikasen mukaan selkokielellä siitä, miten taloustieteen tutkimus edistää suurten ongelmien ratkaisemista ja maailman ymmärtämistä.
Berlaymont
Evakuoinnit
Toukokuun 18. päivänä vuonna 2009 kello yhden aikaan iltapäivällä rakennuksessa syttyi tulipalo. Kaikki paikalla olleet 2700 henkilöä evakuoitiin rakennuksesta. Brysselin palokunta sai tapauksesta hälytyksen, ja useat yksiköt lähtivät paikan päälle. Palokunta sai palon täydellisesti sammutettua myöhään iltapäivällä. Palon syytä ei tiedetä varmasti.
Harmonia (musiikki)
thumb|250px|Värähtelevien kielten solmut ovat harmonisia.
Harmonia ( = ’yhteen liittäminen’) on useiden yhtä aikaa soivien erikorkuisten äänien eli sointujen käyttämistä musiikissa. Jos melodiaa pidetään ”horisontaalisena”, harmonia voidaan hahmottaa musiikin ”vertikaaliseksi” aspektiksi,. Usein harmonia syntyy kontrapunktin ja polyfonian seurauksena.
Länsimainen taidemusiikki noudatti johdonmukaisesti sääntöjä musiikin harmonisuudesta barokista aina romantiikan aikakauden loppupuolelle asti. Näiden sääntöjen mukaan vain tiettyjen sointujen ja intervallien käyttö oli musiikissa sallittua. Tätä harmonian perinnettä nimitetään yleisesti tonaalisuudeksi.
Tonaalisessa harmoniassa, jota kutsutaan myös funktionaaliseksi harmoniaksi, soinnut suhteutetaan sävellajin perussointuun. Jännitteisyyden mukaan (levollisesta jännitteisimpään) soinnut voivat olla joko toonika- (sointuasteet I & III & VI), subdominantti- (II & IV) tai dominanttitehoisia (V & VII). Näitä sointuasteita yhdistellään usein tietyssä järjestyksessä, esimerkiksi toonika-subdominantti-dominantti, jolloin puhutaan kadenssista. Tavallisimpiin kadensseihin törmää lukemattomissa kappaleissa. Harmoninen tai soinnullinen ajattelu vaikuttaa useimmiten edellä mainitun aikakauden sävellysten taustalla, vaikka kyse olisi esimerkiksi vain yksiäänisestä sävellyksestä. Myös pop- ja rockmusiikki on harmonisilta perusperiaatteiltansa usein tonaalista. Myöhäisromantiikan aikakauden (1900-luvun alkupuolelle saakka) jälkeen monet säveltäjät ovat pyrkineet luomaan musiikkiinsa uudenlaista ei-tonaalista harmoniaa.
Modaalinen harmonia on harmonian laji, jossa soinnuilla ei ole edellä mainitun kaltaista jännitteisyyttä, vaan niitä voidaan järjestellä peräkkäin hyvinkin vapaasti, kunhan soinnut ja melodia säilyttävät suhteen toisiinsa eli melodioiden noudattelemat asteikot ovat sidoksissa harmoniaan. Modaalinen harmonia kukoisti keskiajalla ja renessanssin aikana länsimaisessa taidemusiikissa, ja sitä tavataan lukuisten maiden kansanmusiikkityyleissä. Lisäksi 1900-luvulla säveltäjät etsivät uusia harmonian käsittelyn keinoja ja käyttivät sävellystensä pohjana modaalista ajattelua.
Sellaista harmoniaa, joka ei ole tonaalista eikä modaalista, on tuotettu historian kuluessa (esimerkiksi myöhäisrenessanssi, 1900-luvun dodekafonia ja serialismi) lukuisilla eri sävellystavoilla. Tällöin sointuanalyysi on hyvin vaikeaa, ja voidaan sanoa, että harmonia on kromaattista. Kromaattisella harmonialla tarkoitetaan sitä, että länsimaisen säveljärjestelmän kaikkia 12 ääntä käytetään melko vapaasti niin, että harmoniasta on vaikea löytää varsinaisia säännönmukaisuuksia. Nykymusiikissa voi törmätä myös kappaleisiin, joissa eri harmonisia ajattelutapoja käytetään saman kappaleen sisällä.
Guillem Vives
Vives on tehnyt uransa espanjalaisissa seurajoukkueissa. Hän on pelannut muun muassa Euroliigaa.
Espanjan maajoukkueessa Vives voitti Euroopan mestaruuden vuonna 2015.
Nappa
Nappa on Kouvolan kaupungin pienalue ja asuinalue Korian kaupunginosassa, Elimäen suuralueella. Matti Sipinpoika Napasta 1600-luvun puolivälissä alkunsa saanut asutusalue on kasvanut yli tuhannen asukkaan asutusalueeksi. Napalla sijaitsevat vuonna 1990 valmistunut Napan koulu ja vuonna 2004 valmistunut Korian ABC-liikennemyymälä.
José Adelino Dantas
José Adelino Dantas (17. maaliskuuta 1910 São Vicente – 24. maaliskuuta 1983) oli brasilialainen roomalaiskatolinen piispa. Hänet vihittiin papiksi 18. marraskuuta 1934 ja nimitettiin Caicón hiippakunnan johtoon 10. kesäkuuta 1952. Piispaksi vihkiminen seurasi 14. syyskuuta. Pääkonsekraattorina toimi Marcolino Esmeraldo de Souza Dantas, jota avustivat Aureliano de Matos ja Elizeu Simões Mendes.
Dantas sai 3. toukokuuta 1958 nimityksen Garanhunsin ja 20. helmikuuta 1967 Ruy Barbosan piispaksi. Hän osallistui Vatikaanin toiseen kirkolliskokoukseen ja erosi tehtävistään piispana 4. lokakuuta 1975.
Saksan sotahistoria
Saksan sotahistoria kattaa Saksan sotahistorian Saksan valtion perustamisesta lähtien vuonna 1871.
Yhdistäminen
Preussin rautakansleri Otto von Bismarck aloitti Saksan yhdistämisen yhdeksi valtioksi vuonna 1862 voitokkailla sodilla Tanskaa ja Itävaltaa vastaan. Rauhanteossa kyseiset valtiot luopuivat saksalaisista alueistaan. Napoleonin veljenpoika, Ranskan keisari Napoleon III, ei halunnut vahvaa rajanaapuria ja niin Ranska julisti sodan Saksalle. Saksa kuitenkin voitti ja Vilhelm I valittiin Saksan keisariksi.
Ensimmäinen maailmansota
1900-luvun alussa Euroopan suurvaltojen välit alkoivat kiristyä ja sotilasliittoja alettiin muodostaa. 1880-luvulla Saksa, Itävalta-Unkari ja Italia tekivät kolmiliiton samoihin aikoihin, kun Yhdistynyt kuningaskunta, Ranska ja Venäjä liittoutuivat. Vuonna 1914 serbiaktivisti murhasi Itävalta-Unkarin arkkiherttuan ja sota syttyi liittojen välille. Sodan aikana Italia kuitenkin vaihtoi puolta. Saksa oli vähällä voittaa Ranskan, mutta Marnejoella sotaonni kääntyi, ja Saksa työnnettiin takaisin. Näin se myös hävisi sodan vuonna 1918.
Toinen maailmansota
Kun kansallissosialistisen puolueen johtaja Adolf Hitler nousi saksan diktaattoriksi, Yhdistynyt kuningaskunta ja Ranska huolestuivat. Neuvostoliiton johtaja Josif Stalin luotti kuitenkin Saksaan ja solmi tämän kanssa hyökkäämättömyyssopimuksen. Vuonna 1939 sota alkoi Saksan hyökkäyksellä Puolaan. Britit ja ranskalaiset julistivat sodan Saksalle, joka valtasi Ranskan ja suuren osan Eurooppaa Atlantilta Välimerelle. Se myös rikkoi hyökkäämättömyyssopimuksen ja hyökkäsi Neuvostoliittoon. Idässä Neuvostoliitto löi Saksan takaisin ja lännessä brittien, kanadalaisten ja yhdysvaltalaisten isku, Normandian maihinnousu, löi saksalaiset Ranskasta. Natsi-Saksa tuhoutui 1945, kun Neuvostoliiton joukot valloittivat Berliinin.